Hvat er Bíbliulesiætlanin? Bíbliulesiætlanin er ein kalendari við útvaldum skriftstøðum til hvønn dag í árinum. Summi lesa einsamøll, onnur saman við øðrum. Summi lesa Bíbliuna frá byrjan til enda, onnur lesa i samband við sína kirkjugongd/møti. Og so eru tað tey, ið lesa meira um Bíbliuna enn í henni. 597777 ella t-posti: aj @ biblia. fo Bíbliulesiætlanin kann eisini lesast og takast niður her. Prísur til kirkjur/samkomur/missiónshús o. o. er kr. 10,00 pr. stk. Soleiðis skrivar Bergur D. Joensen, formaður í Bíbliufelagnum, í fororðinum til Bíbliulesiætlanina: Lívið er ein ferð... Ein ferð er ein ferð, hvørt hon er á landi ella sjógvi, og hon hevur eina byrjan og ein enda. Gott er at kenna sítt upphav og at vita, hvagar ein ætlar sær. Men fyri tað mesta er tað dagurin og tímin, vit hugsa um. Tað er ikki altíð so, at vit siga:“ Hatta vóru júst orð til mín!” Men mangan kunnu vit siga:“ Í hesi støðu míni komi eg at hugsa um eitt orð, eg havi lisið ella hoyrt.” Orðið er nevniliga livandi, og tað er signað-av Gudi sjálvum. Og tað kennist, sum tað er ein hjá mær, tá ið eg lesi, ella tá ið ein annar lesur fyri mær... Ein og hvør kann royna, um tað er so. Bíbliulesiætlanin í ár er sera áhugaverd, tí um tú tey næstu árini fylgir ætlanini, kemur tú ígjøgnum Bíbliuna eftir 4 árum. Góða ferð saman við Skapara, Frelsara og Hjálpara okkara–Faðiri, Syni og Heilagum Anda!